|  |
| --- |
|  |

Forhåndsaftale om funktionstillæg til tillids-repræsentanter, fællestillidsrepræsentanter og arbejdsmiljørepræsentanter

Til gavn for arbejdspladsen og de ansatte varetager tillidsrepræsenter, fællestillidsrepræsentanter og arbejdsmiljørepræsentanter en række funktioner og opgaver i det lokale forhandlings- og medbestemmelsessystem. Funktioner som talsmand, deltagelse ved møder i MED-udvalg, inddragelse i ledelses-rummet samt medvirken ved udmøntning af centrale og decentrale aftaler, indgår i disse funktioner.  
  
Der ydes følgende funktionstillæg for varetagelsen af funktionen som tillidsrepræsentant, fællestillidsrepræsentant eller arbejdsmiljørepræsentant:

**Tillidsrepræsentanter**

**Valggrundlag Funktionstillæg**

5-19 medarbejdere 7.000  
20-49 medarbejdere 8.000

Flere end 49 medarbejdere 10.000

For Sundhedskartellet er de tilsvarende tillæg:   
8.000 (5-19), 9.200 (20-49) og 11.400 (49+) i 01.01.2006 niveau.

\* Valggrundlag: Den gruppe af medarbejdere ansat efter samme overenskomst eller efter flere forskellige overenskomster, som den pågældende tillidsrepræsentant er valgt til at repræsentere.

**Arbejdsmiljørepræsentanter**

**Repræsentationsgrundlag Funktionstillæg**

5-19 medarbejdere 6.000  
20-49 medarbejdere 7.000

Flere end 49 medarbejdere 8.000

*Lønseddeltekst: ”TR/AMR tillæg”*

For Sundhedskartellet er de tilsvarende tillæg:  
6.900 (5-19), 8.000 (20-49) og 9.200 (49+) i 01.01.2006 niveau.

Funktionstillæggene ydes for det antal medarbejdere, den enkelte repræsenterer den 1. august hvert år. Ændres antallet af medarbejdere, som følge af en organisationsændring, ændres tillægget i op- eller nedadgående retning, samtidigt med organisationsændringen.

Pkt. 1. Er der valgt mere end én tillidsrepræsentant for en overenskomstgruppe på et driftssted, deler de pågældende tillidsrepræsentanter, funktionstillægget for det pågældende område.

Pkt. 2 Der aftales en personlig ordning for de nuværende tillidsrepræsentanter på Herstedvester og Herstedøster skoler: Maiken Amisse, Marianne Mortensen, Brian Hansen og Martin Greve Korsbæk som hver ydes et funktionstillæg på 8.000 samt et forhandlingskompetencetillæg på 2.000. Ved fremadrettede nyvalg på de to skoler, ydes funktionstillægget efter pkt. 1.

**Fællestillidsrepræsentanter**

Fællestillidsrepræsentant 12.000

For Sundhedskartellet er det tilsvarende tillæg:   
13.700 i 01.01.2006 niveau.

*Lønseddeltekst: ”Ftr-tillæg”*

For varetagelsen af tillidsrepræsentantfunktionen for egen institution, ydes fællestillidsrepræsentant, Anne Nielsen (BUPL) et yderligere funktionstillæg på 3.000

For varetagelsen af tillidsrepræsentantfunktionen for eget område, ydes fællestillidsrepræsentant, Claus Kolby (HK) et yderligere funktionstillæg på 5.000

**Funktionstillæg for decentraliseret forhandlingskompetence**For tillidsrepræsentanters varetagelse af kompetencen til at indgå lokale aftaler om lokalløn til grupper af medarbejdere (Forhåndsaftaler) eller lokalløn til individuelle medarbejdere ydes foruden de ovenstående tillæg, et funktionstillæg på.  
  
Lokal forhandlingskompetence 2.000

Funktionstillægget kan ydes selvom den de-facto forhandlende tillids-repræsentant af hensyn til den pågældende organisations formelle kompetenceregler, skal have aftalen formelt underskrevet af en central myndighed i organisationen efter forhandlingen.

For Sundhedskartellet er det tilsvarende tillæg:   
2.300 i 01.01.2006 niveau.

*Lønseddeltekst: ”Forhandlingskompetence”*

Tillægget ydes ikke til fællestillidsrepræsentanter. Tillægget er inkl. i det funktionstillæg, der ydes til fællestillidsrepræsentanter

**Funktionstillæg for Kommune MED**

Herudover ydes et funktionstillæg til tillidsrepræsentanter og arbejdsmiljørepræsentanter i Kommune MED.

Næstformand 8.000

Medlem af Kommune MED 5.000

*Lønseddeltekst: ”Kommune-med”*

For Sundhedskartellet er de tilsvarende tillæg hhv.:   
9.200 og 5.700 i 01.01.2006 niveau.

**Kvalifikationsløn**  
Der vil på lige fod med de øvrige medarbejdere, lokalt kunne aftales kvalifikationstillæg til tillidsrepræsentanter, fællestillidsrepræsentanter og arbejdsmiljørepræsentanter, såfremt de i særlig grad anvender erfaring og kompetencer, de har erhvervet gennem tillidshvervet til, at øge kvaliteten i deres arbejde og til at udvikle arbejdspladsen i overensstemmelse med de værdier, mål og rammer, der er på den enkelte arbejdsplads.

Herudover vil der kunne være mulighed for, at kompensere de tillidsvalgte for den mangel på lønudvikling, der måtte være en følge af, at den tillidsvalgte ikke har samme mulighed for, at erhverve kvalifikationer på lige fod med de andre medarbejdere på arbejdspladsen.

**Generelt**

Alle beløb er pensionsgivende og angivet i 31. marts 2000 niveau. For medarbejdere ansat efter Sundhedskartellets lønskala, er beløbene opgivet i 1. januar 2006 niveau.

Funktionstillæggene udbetales fuldt ud, uanset beskæftigelsesgrad.

Eventuelt hidtidige funktionstillæg ydet som trin eller kronetillæg, for funktionen som tillidsrepræsentant eller arbejdsmiljørepræsentant ophører, med disse tillægs indførelse.  
  
Oppebærer en tillidsrepræsentant eller en arbejdsmiljørepræsentant tillæg som overstiger det nye aftalte niveau, ydes et personligt fastholdelsestillæg svarende til differencen. Det personlige fastholdelsestillæg bortfalder når funktionen ikke længere varetages.

Denne aftale er indgået i henhold til:

* Rammeaftale om medindflydelse og medbestemmelse

**Løbetid og genforhandling.**

Aftalen er gældende i perioden 1. juli 2015 til 31. marts 2018. Aftalen ophører uden yderligere varsel den 31. marts 2018.

I aftaleperioden kan aftalen opsiges med 3 måneders varsel til udgangen af en måned.

**For Albertslund Kommune** 3. august 2015

Aftalen indgås med forbehold for Økonomiudvalgets godkendelse.

Helle Gehlert Jakob Knudsen

**For organisationerne**

HK Dansk Socialrådgiverforening

Bibliotekarforbundet DSR

DJØF Dansk Magisterforening

Fagligt Fælles Forbund – 3 F FOA – Fag og Arbejde

BUPL SL

Albertslund Lærerkreds Uddannelsesforbundet

Ergoterapeutforeningen Danske Fysioterapeuter

De Offentlige Tandlæger FMM

Ingeniørforeningen Dansk Metal  
  
  
Kost og Ernæringsforbundet Dansk Psykologforening